Άγιος Πολυχρόνιος

Ο ιερομάρτυρας Πολυχρόνιος  ήταν κληρικός που έζησε τον 4ο αιώνα μ.Χ.
Βίος
Πρώτα χρόνια
Καταγόταν από την επαρχία Γαμφανήτιδος και ήταν γιος γεωργού. Ο Βαρδάνιος, όπως έλεγαν τον πατέρα του, επιμελήθηκε τη χριστιανική ανατροφή του γιου του και του δίδαξε τις χριστιανικές αλήθειες. Σύντομα ο Πολυχρόνιος έγινε πολύ ικανός συζητητής και έφερε σε δύσκολη θέση τους ειδωλολάτρες σε φιλοσοφικές συζητήσεις για την αλήθεια και τη θρησκεία.. Στη συνέχεια μετέβη στην Κωνσταντινούπολη, όπου έγινε διάκονος και εν συνεχεία πρεσβύτερος. 
Έργο
Μέλημα πρωταρχικό του Πολυχρονίου ήταν η διδαχή των θρησκευτικών δογμάτων στος ενορίτες του. Ο Άγιος, ο οποίος εργάστηκε και ο ίδιος ως γεωργός σε αμπέλια, έκανε πολλά θαύματα, όπως όταν έκανε να αναβρύσει πηγή νερού. Όταν όμως έγινε Αυτοκράτορας ο Κωνστάντιος, που ήταν θιασώτης του αρειανισμού, ο Πολυχρόνιος συναντούσε συνεχώς αντιδράσεις και απειλές. Παρά τους διωγμούς και την εξορία, που του επεβλήθησαν από τον Αυτοκράτορα, ο Άγιος παρέμεινε ακλόνητος στις αρχές του.
Μαρτύριο και μνήμη
Εξαιτίας του θάρρους του και της πίστης του στις αρχές του Χριστού, οι οπαδοί του Αρείου μεθόδευσαν και πέτυχαν τη δολοφονία του. Μια μέρα ενώ ο άγιος ιερουργούσε, ομάδα Αρειανών έκανε εισβολή στην εκκλησία και  τον μαχαίρωσαν πολλαπλάΚτείνουσι πολλά Πολυχρόνιον ξίφη, Προς τα ξίφη δε, λήψεται και τα στέφη.επάνω στην Αγία Τράπεζα. Η μνήμη του Αγίου εορτάζεται στις 7 Οκτωβρίου από την ορθόδοξη Χριστιανική Εκκλησία στην Ελλάδα και στην Κύπρο. Στην Κύπρο μάλιστα κατά την ημέρα της μνήμης του λαμβάνει χώρα πανήγυρη Κύπριοι άγιοι εκτός μηναίωνστα χωριά Άγιος Νικόλαος Λευκονοίκου και Μελάναρκα Καρπασίας. 

Σημειώνεται ότι στο χριστιανικό εορτολόγιο υπάρχει και ο Όσιος Πολυχρόνιος, μαθητής του Ζεβινά,  που δεν πρέπει να συγχέεται με τον ιερομάρτυρα. Η μνήμη του Οσίου ΠολυχρονίουΣπουδαστήριο Νέου Ελληνισμού, Συναξαριστήςτιμάται στις 23 Φεβρουαρίου. 

Παραπομπές

 Εξωτερικοί σύνδεσμοι 
Βίος του Αγίου

Κατηγορία:Άγιοι της Ορθόδοξης Εκκλησίας
Κατηγορία:Βυζαντινοί του 4ου αιώνα